România a avut în luna septembrie cea mai mare rată anuală a inflației din UE, de 4,7%, arată datele publicate astăzi de Eurostat. Rata anuală a inflației în România a ajuns la nivelul de 4,7% în luna august, când a înregistrat cel mai ridicat nivel, pentru a șasea lună consecutiv.

Inflația raportată la statistica românească a fost de 4,56% în luna septembrie, față de 5,1% în agusut, potrivit datelor publicate anterior de Institutul Naţional de Statistică (INS).

La nivelul UE, rata anuală a inflației a fost de 2,1% în septembrie, față de 2% în august. În 2017, rata anuală a inflației a fost de 1,8%, potrivit Eurostat.

Cele mai mari rate anuale ale inflației au fost înregistrate în România (4,7%), Ungaria (3,7%) și Bulgaria (3,6%), iar la polul opus, cu cele mai mici rate ale inflației se regăsesc Danemarca (0,5%), Grecia (1,1%) și Irlanda (1,2&). Comparativ cu luna august, rata anuală a inflației a scăzut în nouă state, a rămas stabilă în alte patru și a crescut în 14.